








Приложение А
МЕТОДИКА ЗА ОЦЕНКА
Критерии за оценка на степента, в която кандидатите покриват минималните и специфичните изисквания (етап 1)
При оценката се отчита:

1. Наличието на опит по всяка от трите групи, посочена в Правилата за провеждане на конкурса:

- управление на научна организация или на висше училище; 

- управление на проекти или програми в областта на научните или научно-приложните изследвания;

- мониторинг и контрол на проекти или програми в областта на научните или научно-приложните изследвания.

2. Наличие на положителни резултати за управляваните организации, проекти или програми.
3. Размер на управляваната организация, общата сума на ръководените проекти и/или общата сума проектите, на които е осъществен мониторинг или контрол.
4. Общата продължителност опита в трите типа дейности като част от общия трудов стаж на кандидата.
5. Наличие на положителни препоръки от национални или международни институции или организации.
Система за оценяване на степента, в която кандидатите покриват минималните и специфичните изисквания (етап 1)

1. Изпълнителният съвет се запознава с документите „Описание на опита на кандидата в управление или мониторинг и контрол на проекти или програми в областта на научните изследвания или на научните организации или на висшите училища“ и свързаните с тях документи, представени от кандидатите, които са допуснати до конкурса. 

2. Оценява по 10 – степенна скала степента, в която кандидатите покриват минималните и специфичните изисквания. 

3. По изготвени и оценъчни карти всеки член на ИС поставя оценка (която е цяло число) по 10 – степенна скала и мотивира същата. Резултатите се обобщават като крайната оценка е средно аритметична от оценките на членовете на ИС. Мотивите за тази оценка се формулират в решението на Изпълнителен съвет.
4. До следващия етап на конкурса – оценка на писмена концепция за организацията и дейността на Фонда, представена от кандидата, се допускат кандидатите, получили оценка не по-ниска от „8“.

5. Оценката на етап 1 влияе единствено за допускане до втория етап на конкурса и не се отчита при крайното класиране на кандидатите.

Критерии за оценка на кандидатите на етапи 2 и 3
1. Познаване на нормативната уредба и националните стратегически документи, свързани с научните изследвания;
2. Познаване на националната система за финансиране на научните изследвания и европейските програми, свързани с научните изследвания;

3. Познаване и анализ на текущото състояние на Фонда, извеждане на проблемите и адекватни предложения за тяхното решение;
4. Концепцията на кандидата за организацията на работа във Фонд „Научни изследвания“ за постигането на целите и осъществяване на дейностите, предвидени в  Закона за насърчаване на научните изследвания и Правилника на Фонд „Научни изследвания“;
5. Концепцията на кандидата за отношенията на Фонд „Научни изследвания“ с научните организации;
6. Концепцията на кандидата за отношенията на Фонд „Научни изследвания“ с МОН и други държавни институции;
Допълнителни критерии за оценка на писмената концепция (етап 2)
1. Логичност, последователност на изложението, стил, лексика и терминология, използвани в писменото изложение.

Система за оценяване на писмената концепция (етап 2)
1. Изпълнителният съвет се запознава с представените писмени концепции и след дискусия ги оценява по 10 – степенна скала. 
2. По изготвени и оценъчни карти всеки член на ИС поставя оценка (която е цяло число) по 10 – степенна скала и мотивира същата. Резултатите се обобщават като крайната оценка е средно аритметична от оценките на членовете на ИС. Мотивите за тази оценка се формулират в решението на Изпълнителен съвет.
3. До следващия етап на конкурса – събеседване, се допускат кандидатите, получили оценка не по-ниска от „8“.
4.
Оценките на представените писмени концепции на кандидатите, ще бъдат обявени на интернет страницата на Фонда в срок до 14 дни от крайната дата за подаване на документите за конкурса и кандидатите ще бъдат уведомени по електронна поща.
5.
Оценката на писмената концепция влияе единствено за допускане до трети етап на конкурса – събеседване, и не се отчита при крайното класиране на кандидатите.

6.
Събеседването ще бъде проведено не по-рано от седем работни дни след уведомяването за оценката на писмената концепция. Допуснатите кандидати ще бъдат уведомени по електронната поща за датата, часа и мястото на провеждане на събеседването и информация ще бъде обявена на интернет страницата на Фонда.

Допълнителни критерии за оценка на представянето на кандидата при събеседването (етап 3)
1. Умения за представяне на синтезирано и структурирано експозе върху писмената концепция;

2. Аргументираност на концепцията;
3. Лична мотивация на кандидата за успешно реализиране на предвидените дейностите, като управител.
Система за оценяване на представянето на кандидата при събеседването (етап 3)
Събеседването с допуснатите кандидати включва представяне на концепцията (на български и английски език) на кандидата и допълнителни въпроси от Изпълнителния съвет, свързани с дейността на Фонда, опита и личната мотивираност на кандидата, както и други въпроси, свързани с капацитета на кандидата за осъществяване на функциите на управител на Фонда.

1.
Времето за представяне на концепцията е до 20 минути за всеки кандидат.

2.
Изпълнителният съвет оценява резултатите от представянето на концепцията на всеки кандидат по 10-степенна скала, като тази оценка е крайна и въз основа на нея се извършва класиране на кандидатите.
Приложение: като неразделна част от Методиката за оценка е формуляр по образец на оценъчната карта.

Забележка: Да няма оценка по английски език в оценъчната карта.

